Qirg‘izistonda 114 ta davlat korxonasi faoliyati tugatiladi va 63 tasi qayta shakllantiriladi, deb ma’lum qildi Qirg‘iziston bosh vaziri Sooranbay Jyeyenbekov. "Bu davlat korxonalari ayni vaqtda zarar keltiruvchi hisoblanadi, o‘zining asosiy vazifalarni bajarmaydi hamda korrupsiya va lobbilik sxemalarini tashkil etish instrumenti bo‘lib qolmoqda", deb aytgan Jyeyenbekov. Uning aytishicha, davlat korxonalarini xususiylashtirish yoki ijaraga berish jarayoni bir oy ichida yaratiladigan elektron savdo tizimi orqali o‘tkaziladi.